ORDE do 3 de xuño de 2009 pola que se modifica a autorización do centro privado Aloya, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/07/2009

Examinado o expediente iniciado polo centro privado Aloya, do concello de Vigo, no que solicita a supresión de 4 unidades de bacharelato e a autorización dun ciclo formativo de grao superior de educación infantil.
Tendo en conta que o expediente foi tramitado polo departamento territorial da Consellería de Educación e Ordenación Universitaria de Pontevedra, quen o remite cos informes correspondentes.
Vistos a Lei orgánica 2/2006, do 3 de maio, de educación; o Real decreto 1538/2006, do 15 de decembro, polo que se establece a ordenación xeral da formación profesional do sistema educativo; o Decreto 226/2008, do 25 de setembro, polo que se establece o currículo do ciclo formativo de grao superior correspondente ao título de técnico superior en educación infantil; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que desenvolve este decreto.
Esta Consellería, por proposta da Dirección Xeral de Centros e Recursos Humanos,
DISPÓN:
Primeiro.-Suprimir 4 unidades de bacharelato e autorizar 1 ciclo formativo de grao superior de Educación infantil no centro privado Aloya, do concello de Vigo, para o ano escolar 2009/2010, quedando a composición resultante segundo se especifica no anexo.
Segundo.-Antes da posta en funcionamento das ensinanzas que se autorizan, o departamento territorial da Consellería de Educación e Ordenación Universitaria de Pontevedra, despois do informe da inspección educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Esta orde, que esgota a vía administrativa, poderá ser obxecto de recurso potestativo de reposición ante o conselleiro de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante a Sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de xuño de 2009.
Jesús Vázquez Abad
Conselleiro de Educación e Ordenación Universitaria
ANEXO
Provincia: Pontevedra.
Localidade: Vigo.
Concello: Vigo.
Enderezo: Couto 2.
Código do centro: 36011622.
Denominación: Centro privado Aloya.
Titular: Asociación Fontenova.
Ensinanzas que se autorizan:
1 ciclo formativo de grao superior de educación infantil (2 unidades para 30 alumnos/unidade) da familia profesional de servizos socioculturais e á comunidade.
Composición resultante:
a) Educación secundaria: 4 unidades de educación secundaria obrigatoria.
b) Formación profesional inicial:
1 ciclo formativo de grao medio de xestión administrativa (1 unidade para 30 alumnos).
1 ciclo formativo de grao medio de cociña (2 unidades para 30 alumnos/unidade).
1 ciclo formativo de grao superior de administración e finanzas (2 unidades para 30 alumnos/unidade).
1 ciclo formativo de grao superior de secretariado (1 unidade para 30 alumnos).
1 ciclo formativo de grao superior de restauración (2 unidades para 30 alumnos/unidade).
1 ciclo formativo de grao superior de educación infantil (2 unidades para 30 alumnos/unidade).